(korea keeles) Isa, olen kodus.
Hansu, sa jäid jälle hiljaks.
Pidin linna teise otsa sõnumi viima.
Sa oled koduõpetaja, mitte jooksupoiss.
Neile tuleks seda meelde tuletada.
Jah.
No nii! Kõht koriseb!
Lähme kuninglikku pidusööki otsima.
Lähme.
Hansu! Hansu!
(jaapani keeles) Kas su isa rääkis mulle tõtt?
Sa oled temast parem arvutaja?
Üllatav, et ta midagi sellist ütles,
sest mulle räägib ta ainult mu vigadest.
Väärilise isa tunnusjoon.
Ainult idioodid kiidavad oma lapsi põhjuseta.
Millal sa minu juures tööle hakkad?
Mul on vaja mitme äri eest hoolitseda.
Olen otsinud kedagi, kes arvelauda tunneb.
Tal veaks, kui teie juurde tööle saaks,
aga ta käib juba matemaatika koduõpetajaks
ühes jõukas Ameerika peres.
Te teate,
et selline töö on meiesugustele harukordne võimalus.
Nii et sa poed ka ameeriklaste ees?
Holmesid suhtuvad minusse hästi.
Muidugi mõista.
Lihtne on hästi suhtuda, kui see midagi ei maksa.
Täielik mõttetus.
Sa räägid jaapani keelt
juba palju paremini.
Aga sa pead rohkem vaeva nägema, et meie sekka pääseda.
Genta, sa oled palju osavam.
Sa mängid lolli, kelleks sind ka peetakse.
Elus läbilöömiseks tuleb ennast rakendada.
Küsi oma isalt.
Ma ei taha seda tohutut meelehärmi, kui just vaja pole.
Juba meelehärm?
Kas ei võiks vähemalt kokteilitunnini oodata?
Siis olen su meelehärmile vastuvõtlikum.
Sa narrid mind, aga mu äng on päris, ema.
Tõesti? Mis äng siis, pojake?
Kas sul on vähe ninaesist?
Vajad hädasti peavarju?
Võibolla kannatad mõne ravimatu tõve käes?
Kas kutsun arsti? - Ma vihkan seda suhtumist.
Ma pean nii suhtuma.
Palun ütle kokale, et õhtusöök on kell üheksa.
Meile tulevad täna tähtsad külalised. Kõik peab hästi olema.
„Esseed numbriteooriast“.
Hansu, kas sa saad sellest tõesti aru?
Ma usun küll.
Erakordne. Olen sisse võetud.
Päriselt, ema, mulle tuli idee. Võtame Hansu kaasa.
Selleks oleks mul järgmisel aastal Yale'is kasu.
Sa tead, et muidu kukun ma seal läbi.
Tasub kaalumist.
Ta räägib isaga.
Isast rääkides…
Hansu, vii see talle, eks ole?
Ma peaksin minema.
Aga sina hajuta oma tumedaid pilvi.
Ürita vähemasti.
Ma ei mõista teie puiklemist.
Te tahate investeerida kapitali
täiesti võõrasse riiki.
Ma pole kindel, et meid ja me raha siia soovitakse.
Vahet pole ju.
Peaasi, et meie rikkaks saame.
Aga kui kaua?
Yokohama võtab meie maailma omaks, aga ülejäänud riik?
Nad on saanud ennast meie vastu kalestada.
Aga nüüd, olgem ausad,
kui riik on lahti kangutatud, kuidas saaksid nad tagasi pöörduda?
Kuula mind, ära ole see kõlupea,
kes progressi vastu raevutseb.
Sest tead, mis selliste inimestega juhtub?
Meie ajame kõvasti raha kokku.
Noh…
Ennäe.
Kes on see noorsand, kes mind nii armuliselt päästma tuli?
Veel üks sõnum.
Sõnum kätte saadud.
Niisiis, räägi nüüd.
Kuidas mu pojal nüüd ka läheb?
Ta annab endast parima, söör.
Niisiis, endiselt ei midagi erilist.
Naudi õhtut.
Ta on terane poiss.
Huvitav on näha, mis temast saab.
Kas me ei leia kunagi enda seast head mängijat?
Ära vaeva oma aju nii naeruväärsete mõtetega.
Ära unusta, et sina pole üks neist.
Aga miks ameeriklased nii paljusid asju hästi oskavad?
Piisab, kui ühte asja hästi osata.
Ühtainsat.
Aga mis see ka poleks, vaata, et oleksid kõige parem.
Kas sinul on selleks arvelaud?
See on vaid töövahend.
Ei, mina oskan teistele inimestele raha teenida.
Kas sa meile ei võiks raha teenida?
Mida ma ütlesin?
Piisab sellest, kui ühte asja hästi osata.
Mida peaksin siis mina hästi oskama?
Arvad, et sul lastakse valida?
Enamasti on nii, tahad sa seda või ei,
et valik on ilmselge.
Sina enne, isa.
Kas sina minuvanuselt teadsid?
Ma arvasin, et minust saab kalamees nagu minu isast.
Sel ajal oligi nii.
Aga sina
ei hakka kalameheks.
Ei mingeid tagatube, kihlvedusid
ega põrandalt vere kasimist.
Mida iganes sa teed, see aitab meid poksisaalist välja.
Ma arvan, et nad kutsuvad mind endaga koos Ameerikasse.
Yale'i.
Maksavad su hariduse eest?
Ei.
Mitte minu, vaid Andrew' pärast.
Nende hädapätakast poja pärast?
Kui teda pilpa peal ei kantaks, oleks maailm ta juba alla neelanud.
Selle asemel peab minu poeg ta puudusi korvama.
Aga isa,
Ameerikas saavad isegi meiesugused kuskile kerkida.
„Meiesugused“.
Nad kasutavad meie lootusi ja unistusi meie vastu,
et meid lolliks teha.
Aga kõigele vaatamata
pead sa sellega riskima.
Sa sõidad Ameerikasse.
Aga sina?
Mis minust?
Sa oled meid tandemiks nimetanud.
Öelnud, et tegutseme alati koos.
Võimalik, et meil on aeg suhtumist muuta.
Miks vaadata alla, kui saab hoopis kõrgustesse tõusta?
On aeg kõrgemale vaadata.
Hansu,
sul avanes võimalus teha asju, mida mina iial teha ei saanud.
Öötaevas on kaks tähte.
Nad paistavad lähestikku olevat, aga tegelikult lahutab neid tohutu vahemaa.
Meie jaoks hoomamatult suur vahemaa.
Aga sellegipoolest
tundub siit vaadates,
et nad on lahutamatud,
eks ole?
Toost.
Mis kurat see veel on?
Ma pole seda varem teinud.
Vannun.
Laenasin pisut raha.
Tahtsin kohe tagasi maksta, kui palka saan.
Mul oli raha otsekohe vaja,
muidu oleksin teilt küsinud.
Mul on väga piinlik.
Palun andke mulle mõni tund aega. Ma toon raha.
Sa tead, mis juhtub, kui põgened.
Kuhu mul minna oleks?
Mul on poeg.
Ma ei lubaks tal mind põgenemas näha.
Sul on aega keskpäevase kellalöögini.
Jah, keskpäevani.
Ma luban.
Ma hoiatasin sind, et tüdrukuga tuleb jama.
Isa.
Isa!
Kui suur summa?
Kakssada.
Aga sa kuulsid mind.
Tahtsin kohe tagasi maksta.
Sa varastasid selle raha.
Ei.
Tüdruk anus mind. Mis mul üle jäi?
Oleks tulnud keelduda.
Sinu jaoks on kõik nii lihtne,
sest sa pole kunagi naisega olnud.
Aga kunagi sa armud
ja kaotad ka ise naise pärast aru.
Ma ei käitu sinu moodi.
Mitte kunagi.
Vabandust, et nii palju tüli tegin.
Ma ei arvanud, et midagi sellist teed.
Sa tead, et ma olen vaene mees.
Jah.
Mis seal ikka,
mis tehtud, see tehtud.
Aga ma pean raha kohe tagasi maksma.
Kui palju järel on?
Kas saad ostetud asjad tagastada?
See polnud mulle.
Raha vajas mu sõber.
Sa laenasid raha talle?
Ei.
Seda raha ei näe ma enam kunagi.
Ta on… Selline ta kord juba on.
Sa oled kõige targem mees, keda ma tean, aga ometi…
Ma lähen hr Holmesi jutule.
Ei.
Kui talle olukorrast räägin,
laenab ta mulle kindlasti raha.
Ja kui ta ei võtagi sind siis Ameerikasse?
Keda see enam huvitab?
Kas sa ei mõista, kui ohtlik mees Ryochi on?
Sa sõidad ära. Otsus on lõplik.
Ei sõida.
Tänamatu!
Pärast kõiki mu ohvreid keeldud sa kuuletumast?
Isa.
Sinu silmis
näen ma naeruväärse mehe peegeldust.
Ma ei pea sind selliseks.
Mine! Mine!
Mine selle laeva peale
ja kao siit õnnetust kohast minema!
Ma ei lähe!
Kuula mind!
Mine.
Ära kunagi tagasi tule.
Iialgi!
Ma keeldun.
Ma ei jäta sind maha.
Ma ei taha sind enam kunagi näha!
Sa oled nüüd üksi! Kao minema!
Isa!
Sellest hetkest…
pead sa mind oma südames tapma.
Seda parem sulle.
Teisiti ei saa.
Sa ei taha seda näha.
Töötan siin, kuni võlg makstud.
See ei puuduta teda.
Palun laske tal minna.
Töötan nii palju tunde, kui vaja.
Palka ei küsi.
Aga minu poeg jätke sellest kõrvale.
Mis sinu arust saab,
kui kuuldakse, et sa minult varastasid, aga mina ei teinud midagi?
Selles maailmas on muljet jätta kõige tähtsam.
Ja selline häbi jääb saatma.
Ma ei hooli endast.
Mõtlen ainult oma poja peale.
Ta on koduõpetajaks perekonnas, kes viib ta Ameerikasse.
Ma suren, kui te käsite!
Aga see on tema ainus võimalus.
Palun jätke ta rahule!
Selle võla pean mina tasuma.
Ülemus!
Isa.
Tõuse, isa.
Genta.
Isa armastus on üllas.
Ka mina olen isa.
Aga mees, kes on tipus,
peab korda hoidma, isegi kui see on näiline.
Mina usun, et lahkus võib olla palju vägevam.
Vaatame, kui kaugele sa oma lahkusega jõuad, poiss.
Mida…
Välja siit! Hansu, jookse!
Hansu!
Hansu.
Hansu!
Hansu.
Toibu juba! Eluga!
Mäkke tuleb joosta!
Järeltõukeid võib tulla. Jooksuga!
Siia!
Me peame ootama.
Kas sa oleksidki seda teinud?
Kas sa oleksid mu isa tapnud?
Tema au pärast.
Ta pidi võla tasuma.
Aga surm, mis teda tabas…
Pärast siiatulekut
olen ma pidanud oma isa alandusi pealt nägema.
Ja et ma ta nüüd sinna jätsin…
Ma tean, et su isa pidi minu heaks töötamiseks uhkuse alla neelama.
Ära lase tema ohvrit raisku.
Sa tead, mida teha.
Mine oma jänkiperega kaasa, kuuled?
Ja unusta kõik see, isegi tema.
Ma ei tea, mida teha.
Ta on minu isa.
Mul pole kedagi teist! - Tõuse!
Vaata hoolega!
Sa pole ainus, kes täna kannatab.
Tänane päev tõi arvukalt uusi orbe.
Aga sellistel aegadel
loob mees endale saatust.
On neid, kes kannatavad ja edasi rühivad,
ja neid, kes jäävad ennast haletsema.
Ära ole selline lollpea.
Ma lähen oma peret otsima.
Sina asu liikvele.
Haara uuest elust kinni.
Hansu?
Andrew.
Milline sa oled. Issand.
Kus su isa on?
Hansu.
Kui hirmus.
Sa tuled ju ikka meiega, eks?
Me ei tule enam siia tagasi.
Ma tahan tulla.
Palun tõstke peale.
Andrew, hõbedast küünlajalg on sahvris.
Ta ei tohi majja minna.
Ta teeb kiiresti, eks ole?
Tule mulle appi.
Oota.
Jah, me peame minema.
Härra Holmes?
Ta…
Ta läks laeva valmis panema. Me läheme kohe merele.
Jätke vanker siia.
Maanteid pole enam.
Kuidas me siis vee äärde pääseme?
Ei, sinna me ei lähe. - Teisiti ei saa.
Las vanker jääb.
Maanteid pole enam.
Otsige oma pered üles.
Ema? - Andrew!
Ema! - Proua Holmes!
Ema! Hansu!
Andrew!
Ema, ruttu! Siia! Jooksuga!
Sina.
KELL 20.48
Mis on?
Mida sa teed?
Võite välja tulla.
Enam pole vaja ennast peita.
Tulge välja.
Ma olen siin.
Palun istu.
Kas teil saket on?
Kahjuks vajus kõik maa sisse.
Võime teed pakkuda.
Kas teie pere pääses?
Ma pole veel koju pääsenud. Templi kõrval varises sild kokku.
Ja jaama taga on teed leekides.
Ma sattusin sinu peale, kui püüdsin pargisilla juurde minna.
Aga mööda seda teed peaksin ma nende juurde jõudma.
Loodan, et nad on terved.
Mis on? Mis juhtus?
Negishi vanglast pääsesid kõik välja.
Põgenenute seas on kolmsada korealasest vangi.
Nad on siiapoole teel.
Nad olid põgenemist juba mõnda aega kavandanud.
Nad kasutavad katastroofi enda huvides ära.
Mis valikut neil oli?
Surnuks põleda?
Kes teab, mis tüli nad tekitavad.
Meie naised ja lapsed on tänavatel.
Kuidas me neid ohu eest kaitseme?
Rahune maha.
Kas te kuulsite? Korealaste kamp põgenes!
Nad tulevad siia jala mitu tundi…
Nad on juba kohal ja rüüstavad.
Preili, kellelt te seda kuulsite?
Kes te olete? - See, kes küsis. Vastake.
Ärge jooge sellest kaevust.
Korealased mürgitasid selle ära.
Ära levita kõlakaid.
Tule. Ma pean oma pere leidma.
Aitäh. Kui palju ma võlgnen?
Täna mitte midagi.
Midagi on teoksil. Püsi lähedal.
Kas me teda võime usaldada?
Aidake!
Tunnen küüni omanikku.
Minge küüni.
Ta lubab teil seal ennast varjata.
Tehke kiiresti! Ruttu!
Mida ta ütles? - Ta tunneb omanikku.
Ta käskis küüni minna. Ruttu!
Mine koos nendega peitu.
Aega pole. Vankrisse!
Kiiresti!
Ära liiguta. Ära isegi hinga.
Ruttu! - Otsige nad üles!
Neli meest jooksis siia. Kuhu nad läksid?
Mida nad tegid?
Kuulsin, et korealased mässavad terves linnas.
Mitte ainult.
Käivad varisenud majadest kõike väärtuslikku röövimas.
Võtame nad kinni, enne kui puhta töö teevad.
Elajad.
Kuidas nad julgevad nii teha?
Me võtsime nad vastu,
pakkusime neile tööd,
aga see on nende tänu.
Kas te nägite neid või mitte?
Nad põgenevad.
Jah, me nägime neid.
Nelja.
Sinna läksid!
Läki!
Mis seal on?
Kõigest üks küün.
Hea, et omanik ära on.
Aga kui tagasi tuleb, on ta sellest lagast jahmunud.
Minge vaatama.
Kas sa ei kuulnud vanameest? Ta ütles, et nad ei läinud sinna.
Nad võisid vargsi sisse hiilida.
Nad on kurikavalad.
Leidsin! Nad on siin!
Lähme!
Tuli otsa!
Me peame minema.
Sa ei saa midagi teha.
Nad viskaksid ka sind tulle.
Ma tunnen neid inimesi.
Isa!
Me ootasime sind, aga arvasime, et said surma.
Kindlasti soovisite seda.
Kahju, et pettuma pidite.
Kuidas sa võid sellisel ajal nalja teha?
Sest me oleme jälle koos.
Hansu, tule.
Me hoolitseme tema eest mõnda aega.
Sul on veel vaja isa võlg tasuda.
1. SEPTEMBRIL 1923
TABAS KANTO PIIRKONDA MAAVÄRIN TUGEVUSEGA 7,9 MAGNITUUDI.
HUKKUS ÜLE 100 000 INIMESE,
NENDE SEAS SÜÜTUD KOREALASED,
KELLE JAAPANLASED JÄRGNENUD HÄVINGUS
PATUOINASTEKS TEGID.
TÄPNE MÕRVATUD KOREALASTE ARV POLE TEADA,
AGA PALJUDE AJALOOLASTE ARVATES TAPETI TUHANDEID.
MIN JIN LEE ROMAANI AINETEL
Tõlkinud Janno Buschmann